ฟัง จันทร์ บน ฟ้า จีบดาว สูดอากาศหนาว แม่กำปอง เชียงใหม่
ยิ้มกับก้อนเมฆรำลึกความหลัง,ระหว่างเครื่องบินไทยแอร์เอเชียแลนดิ้งที่สนามบิน ภาพเก่าๆ ที่เดินทางมาตามหาผุดพรายขึ้นมาช้าๆ อย่างมากมาย เพราะการเดินทางครั้งนี้เป็นการย้อนอดีตที่ไปเมื่อ 10 ปีที่แล้ว,มาเพราะมันดีต่อ ปอด หัวใจ อยากสูดสัมผัสอากาศหนาว มาเพื่อปรับทุกข์ มาเพื่อส่งต่อสุขกับ ขุนเขา น้ำตก ต้นไม้ ที่ยิ่งใหญ่ งดงาม กระทั่งมาเติมกำลังใจด้วยการนอนแนบ พื้นดิน พื้นหญ้า ฟัง จันทราบนท้องฟ้าจีบดวงดาว,มาสัมผัสความน่ารัก โอบอ้อมอารีของชาวบ้าน มามีความสุขที่ที่ค้นพบเมื่อสิบปีก่อน เดินทางกลับมาเติมเต็มความอิ่มเอม  ,ภาพเล่าเรื่องไทยรัฐออนไลน์สัปดาห์นี้ เป็นภาพที่เก็บมา แม่กำปอง กิ่งอำเภอแม่ออน (โฮมสเตย์สุดธรรมชาติที่นี่เคยติดหนึ่งในสิบที่นักท่องเที่ยวทั่วโลกต้องมา) หมู่บ้านเล็กๆ ตั้งอยู่โดดเด่นกลางขุนเขา มีลำธารไหลผ่านหมู่บ้าน และป่าไม้ที่สุดสมบูรณ์ ,แม้วันนี้ สิ่งที่เห็นเมื่อ 10 ปีก่อนจะเปลี่ยนแปลงไปพอสมควร สองข้างทางถนนแคบๆ รถวิ่งสวนกันกระจกแทบจะสัมผัส รถ ผู้คนแออัดอยู่บนถนนสายกระจิริด ต้นไม้กลายเป็นบ้าน บ้านไม้กลายเป็นบ้านปูน ร้านอาหาร ร้านกาแฟ ผุดขึ้นมากมาย,ยังไม่นับวิถีชาวบ้านเปลี่ยนไปมหาศาลจากปลูกผักหญ้าขาย แปลงกายเป็นนักธุรกิจย่อมๆ ก่อนใครหลงบอกทางด้วยการเดินพาไป แต่วันนี้นั่งมอเตอร์ไซค์ไปไม่ไกลก็ว่ากันด้วยเรื่องเงินทอง,แต่เราไม่โทษใคร โลกต้องเปลี่ยนไป แต่รวมๆ แล้วที่นี่ยังน่ารัก ธรรมชาติยังงดงาม อากาศยังหนาวเย็น (ตลอดปี) ที่สักครั้งต้องไปเยือน. ,**เคล็ดลับการเดินทาง**,เราเลือกเดินทางด้วยสายการบินโลว์คอสต์จองก่อนแต่เนิ่นๆ ราคาจะไม่แพงมาก ใช้เวลาประมาณ 1 ชั่วโมง หลังจากสนามบินก็โบกรถ 2 แถวสีแดง คนละ 40 บาท ไปขนส่งช้างเผือก เพื่อรอรถตู้วิ่งตรงไปแม่กำปอง ซึ่งก่อนเดินทางเราจองรถตู้ไปแม่กำปองจากเฟซบุ๊กนี้ ,รถตู้น้ำพุร้อนสันกำแพง, ราคาแค่ 100 บาทต่อคน แต่แนะนำจองและโอนเงินก่อน เพราะคิวเต็มเร็วมากวิ่งแค่วันละ 2 รอบ หลังจากนั้นใช้เวลาราว1 ชั่วโมงเศษก็จะถึงแม่กำปอง
ภาพเล่าเรื่องไทยรัฐออนไลน์สัปดาห์นี้ เป็นภาพที่เก็บมา แม่กำปอง กิ่งอำเภอแม่ออน หมู่บ้านเล็กๆ ตั้งอยู่โดดเด่นกลางขุนเขา มีลำธารไหลผ่านหมู่บ้าน และป่าไม้ที่สุดสมบูรณ์ 
ภาพเล่าเรื่อง,แม่กำปอง,ท่องเที่ยว,โฮมสเตย์แม่กำปอง,ท่องเที่ยวเชียงใหม่